cyanic-selkie/wikianc huggingface dataset:
বৃহত্তর বাংলাদেশ
সিনহা প্রতিবেদন
১৯৯৮ সালে তদকালীন লেফটেনেন্ট জেনারেল শ্রীনিবাস কুমার সিনহা; যিনি পরবর্তীকালে আসামের গভর্নর এবং পরবর্তীকালে জম্বু এবং কাশ্মীরের গভর্নর হন; তিনি কে. আর. নারায়ণনকে (পরবর্তীকালে ভারতের রাষ্ট্রপতি হন) একটি প্রতিবেদন লিখে পাঠিয়েছিলেন; যেখানে দাবী করা হয়েছিল বাংলাদেশ থেকে বৃহদাকারের অবৈধ অনুপ্রবেশকারীরা "দীর্ঘদিনের লালিত বৃহত্তর বাংলাদেশ পরিকল্পনা" এর সাথে সরাসরি সম্পর্কিত, এবং তিনি ১৯৭১ এর পূর্বে দুজন রাজনীতিবিদ জুলফিকার আলী ভূট্টো (পরবর্তীকালে পাকিস্তানি প্রধানমন্ত্রী) এবং শেখ মুজিবুর রহমান (৭১ এর পর বাংলাদেশের রাষ্ট্রপতি) এর উদ্ধৃতি তুলে ধরেন যারা পূর্ব পাকিস্তানে (বর্তমান বাংলাদেশ) আসামের অন্তর্ভুক্তি অনুমোদন করেছিলেন। অবৈধ অভিবাসন নিয়ে উদ্বিগ্নতা এবং জনরোষ আসামে রাজনৈতিক অস্থিরতার সৃষ্টি করে, এবং বাংলাদেশ-ভারত সীমান্তকে সুরক্ষিত রাখতে এবং অবৈধ অভিবাসনকে আটকাতে ব্যর্থমনোরথ হবার জন্য ভারত সরকারের উপর সমালোচনাও বৃদ্ধি পায়।
নবি স্টিলেস
নর্বার্ট "নবি" পিটার স্টিলেস এমবিই (জন্ম ম্যানচেস্টার, ১৮ মে ১৯৪২) একজন সাবেক ইংরেজ ফুটবল খেলোয়াড়। তিনি ১৯৬৬ সালের ফিফা বিশ্বকাপ জয়ী ইংল্যান্ড দলের সদস্য ছিলেন। স্টিলেস, ববি চার্লটন ও ইয়ান ক্যালাঘান হচ্ছেন একমাত্র ইংরেজ ফুটবলার যারা বিশ্বকাপ ও ইউরোপীয়ান কাপ দুটিই জিতেছেন।
দীপক পেরওয়ানি
দীপক পেরওয়ানি (জন্ম 1973) ( ديپڪ پرواني   ) একজন পাকিস্তানি ফ্যাশন ডিজাইনার এবং অভিনেতা। তিনি পাকিস্তানের হিন্দু সিন্ধি সম্প্রদায়ের সদস্য।
গিনেসের বৃহত্তম কুর্তার রেকর্ড
ডিজাইনার সম্প্রতি তৈরি করেছেন বিশ্বের বৃহত্তম কুর্তা । এই কুর্তাটি যথেষ্ট লম্বা   ব্যক্তির। একটি সরকারী অনুষ্ঠানে এটি উন্মোচন করা হয়েছিল। গিনেস ওয়ার্ল্ড রেকর্ডস পরে কঠোর ডকুমেন্টেশন প্রক্রিয়ার উপর ভিত্তি করে এটিকে সনদ প্রদান করে। কুর্তাটির ওজন ৮০০ কেজি, ১০১ ফুট লম্বা এবং ৫৯ ফুট ৩ ইঞ্চি প্রশস্ত। প্রতিটি হাতা প্রায় ৫৭ ফুট লম্বা। কুর্তা তৈরি করতে ৩০ দিন সময় ধরে ৫০ জন পেশাদার দর্জিদের একটি দল লেগেছিল। বিশাল কুর্তা ৮০০ গজ সুতির মিশ্রণ কাপড় দিয়ে তৈরি।
ওয়ারড্রোব প্রয়োগ করা হয়েছে
তার ওয়ারড্রোব প্রয়োগ করা হয়েছে:
স্টেপিস
স্টেপিস হল মানুষ সহ অন্যান্য স্তন্যপায়ী প্রানীর মধ্যকর্ণে বিদ্যমান একটি অস্থি যেটি শব্দ কম্পন বা শব্দ তরঙ্গকে অন্তকর্ণে নিয়ে যেতে কাজ করে। এর মধ্যবর্তী স্টিরাপ আকৃতির ছোট হাড় ওভাল উইন্ডো নামক একটা অংশের কাছে শব্দ তরঙ্গ পাঠিয়ে শব্দ শুনতে সাহায্য করে। স্টেপিস মানবদেহের সবচেয়ে ছোট এবং সবচেয়ে হালকা অস্থি, যেটি দেখতে অশ্বারোহীর পা দানীর মতো, যার ইংরেজি অর্থ স্টিরাপ (ল্যাটিন:Stapes)। এটি দেখতে অশ্বারোহীর পা দানীর মতো এর মতো হওয়ায় অস্থিটির এরূপ নামকরণ করা হয়।
গঠনপ্রণালী
thumb|left|স্টেপিসের আকার বোঝতে, ১০-সেন্ট [[ইউরো মুদ্রার সঙ্গে তুলনা]]
মধ্যকর্ণের ছোট তিনটি অস্থির মধ্যে স্টেপিস তৃতীয়। স্টেপিস দেখতে অশ্বারোহীর পা দানীর মতো দেখতে এবং মানবদেহের অস্থিগুলোর মধ্যে ক্ষুদ্রতম। এটি ওভ্যাল উইন্ডোর উপর অবস্থিত, এবং এর সাথে একটি এন্যুলার লিগামেন্টের মাধ্যমে যুক্ত থাকে। বলা হয়ে থাকে স্টেপিসের একটা ভিত্তি রয়েছে যেটা ওভ্যাল উইন্ডোর উপরে থাকে, পাশাপাশি একটা মাথা থাকে যেটা ইনকাস নামক আরেকটি ছোট অস্থির সাথে সংযুক্ত থাকে। স্টেপিসের সম্মুখ অংশ বা মাথা ও ভিত্তি, সম্মুখগামী (এন্টেরিয়র) ও পশ্চাদগামী (পোস্টেরিয়র) দুইটি বাহু দ্বারা সংযুক্ত। স্টেপিস ইনক্যুডোস্টেপেডিয়াল জয়েন্টের মাধ্যমে ইনকাসের সাথে যুক্ত হয়। স্টেপিস হল মানবদেহের সবচেয়ে ছোট অস্থি, হিসাবমতে এটির মাপ হল ৩ x ২.৫ মিলিমিটার।
ক্রমবিকাশ
ভ্রূণতত্ত্বীয় সময়ে ষষ্ঠ থেকে অষ্টম সপ্তাহে ফ্যারিঞ্জিয়াল আর্চ থেকে স্টেপিস বিকশিত হয়ে থাকে। ভ্রূণাবস্থায় স্টেপেডিয়াল ধমনী থাকার কারণে স্টেপেডিয়াস এ কেন্দ্রীত গহ্বর দেখা যায়, যেটা পরবর্তীতে মিলিয়ে যায়।
জীবজন্তু
স্টেপিস স্তন্যপায়ী প্রাণীর শরীরে বিদ্যমান তিনটি ক্ষুদ্র অস্থির মধ্যে একটি। অস্তন্যপায়ী চতুষ্পদীদের মধ্যে স্টেপিসের সমসংস্থ অস্থিকে কলুমেলা বলা হয়, যদিও সরিসৃপ প্রানীদের ক্ষেত্রে উভয় শব্দ ব্যবহৃত হয়ে থাকে। মাছের ক্ষেত্রে স্টেপিসের সমসংস্থ অস্থিকে হায়োম্যান্ডিবুলা বলা হয় যেটা কানকুয়ার একটি অংশ যা প্রজাতিভেদে স্পাইরাকল তথা শ্বাসযন্ত্রের প্রবেশপথ অথবা চোয়ালকে ভিত্তি প্রদান করে। উভচর প্রাণিদের ক্ষেত্রে সমরূপ অঙ্গকে পর্স মিডিয়া প্লেক্ট্রা বলা হয়ে থাকে।
ব্যতিক্রম
বিভিন্ন জাতিগোষ্ঠীতে স্টেপিসের আকার তুলনামূলকভাবে প্রায় একই। ০.০১-০.০২ শতাংশ মানুষের ক্ষেত্রে স্টেপেডিয়াল ধমনী একদম মিশে যায় না এবং কেন্দ্রীয় ছিদ্রপথে এটি অবস্থান করে। এই ক্ষেত্রে, আক্রান্ত কানে স্পন্দনশীল শব্দ শোনা যায় অথবা অনেক সময় কোন উপসর্গই দেখা যায় না। অনেকসময় স্টেপিস সম্পুর্ণরূপে অনুপস্থিত থাকে, যদিও এই ঘটনা খুবই বিরল।
কাজ
এটি ইনকাস এবং অন্তকর্ণের মাঝামাঝি অবস্থান করে, স্টেপিস শব্দ তরঙ্গকে ইনকাস থেকে ওভাল উইন্ডো নামের এক ঝিল্লীবদ্ধ অংশে নিয়ে যায়, যেটি 'অন্তকর্ণের নালীমুখের ঢাকনা হিসেবে কাজ করে। ফেসিয়াল স্নায়ু নিয়ন্ত্রিত স্টেপেডিয়াস পেশী দ্বারাও স্টেপিসের স্থায়িত্ব রক্ষিত হয়।
thumbnail|250px|স্টেপিস, [[Giovanni Filippo Ingrassia|জিওভানি ফিলিপ্পো ইনগ্রাসিয়া কর্তৃক র্বপ্রথম বর্ণিত (নিচের ডানে, এম লেবেলযুক্ত)।]]
চিকিৎসাগত প্রাসঙ্গিকতা
অটোসক্ল্যারোসিস হল এমন একটি জন্মগত কিংবা অর্জিত রোগ যা অন্তকর্ণের ত্রুটিপূর্ণ অস্থি পুনবিন্যাসের মাধ্যমে চিহ্নিত করা যায়। এই রোগের কারণে স্টেপিস ওভাল উইন্ডোর সাথে লেগে থাকে, যেটা শব্দ পরিবহনের ক্ষমতা নষ্ট করে এবং পরিবাহী শ্রবণ জটিলতা সৃষ্টি করে। অটোসক্ল্যারোসিস ১ শতাংশ মানুষের মাঝে দেখা যায়, যদিও এই রোগের কারণে শ্রবণ ক্ষমতা হারিয়েছে এই ধরনের ঘটনা বর্তমানে অনেক কম। অটোসক্ল্যারোসিস অপ্রাপ্তবয়স্ক কিংবা মহিলাদের বেশি হয়ে থাকে। এর প্রধান দুইটি প্রতিকার হল: স্টেপিডকটমি (মধ্যকর্ণের অস্ত্রোপচার), অস্ত্রোপচারের মাধ্যমে স্টেপিসের অপসারণ এবং কৃত্রিমভাবে অঙ্গ প্রতিস্থাপন এবং স্টেপিডোটমি (মধ্যকর্ণের অস্ত্রোপচার) অস্ত্রোপচারের মাধ্যমে স্টেপিসের ভিত্তিতে ছিদ্র করে তাঁর মধ্যে কৃত্রিম অংশ বসিয়ে। বিরাজমান স্টেপেডিয়াল ধমনীর কারণে অস্ত্রোপচার অনেকসময় জটিল হয়ে যায়,এছাড়ও ফিব্রোসিস, অবলিটারেটিভ অটোস্কেলেরোসিস ইত্যাদি কারণেও সমস্যার সৃষ্টি হতে পারে।
ইতিহাস
অধ্যাপক জিওভানি ফিলিপ্পো ইনগ্রাসিয়া ১৫৪৬ সালে ন্যাপলস বিশ্ববিদ্যালয়ে সর্বপ্রথম স্টেপিস আবিষ্কার করেন, যদিও এই বিষয়ে কিছুটা সন্দেহ রয়েছে, কারণ ইনগ্রাসিয়ার বর্ণণা প্রকাশিত হয় ১৬০৩ সালে In Galeni librum de ossibus doctissima et expectatissima commentaria নামক এনাটমিক্যাল পত্রে। পেড্রো জেমিনো নামের একজন স্প্যানিশ এনাটমিস্ট ১৫৪৯ সালে Dialogus de re medica নামক বইয়ে সর্বপ্রথম স্টেপিসের বর্ণনাকে প্রকাশিত দলিল রূপে হাজির করেছিলেন। অস্থির এ ধরনের নামের কারণ এটি দেখতে স্টিরাপের (Stapes) মতো।
অবস্থানের চতুর্থ, পঞ্চম ও ষষ্ঠ অন্তরজ
পদার্থবিজ্ঞানে অবস্থানের চতুর্থ, পঞ্চম ও ষষ্ঠ অন্তরজকে সময়ের সাপেক্ষে অবস্থান ভেক্টরের ডেরিভেটিভ অর্থাৎ অন্তরজরূপে সংজ্ঞায়িত করা হয়, যেখানে সময়ের সাপেক্ষে অবস্থান ভেক্টরের প্রথম, দ্বিতীয় ও তৃতীয় অন্তরজকে যথাক্রমে বেগ, ত্বরণ ও জার্ক নামে অভিহিত করা হয়। প্রথম তিনটি অন্তরজ যতটা দৃষ্টিগোচর হয়, উচ্চতর-ক্রমের অন্তরজগুলো ততটা দেখা মেলে না এবং এগুলোর খুব কমই ব্যবহারিক প্রয়োগ রয়েছে। এই কারণে এদের জন্য যে নামগুলো ব্যবহার করা হচ্ছে সেগুলো আদর্শ পরিভাষা হিসেবে স্বীকৃতি পায়নি। তা সত্ত্বেও, সর্বনিম্ন স্ন্যাপ গতিপথের একটি ধারণা রোবোটিকসে ব্যবহার করা হয়েছে এবং একে ম্যাটল্যাবে বাস্তবে রূপান্তর করা হয়েছে।
চতুর্থ অন্তরজকে সচরাচর স্ন্যাপ বা জাউন্স নাম দিয়ে নির্দেশ কর হয়। চতুর্থ অন্তরজের জন্য স্ন্যাপ নামের পর আসে ক্র্যাকল ও পপ নাম দুটি যথাক্রমে পঞ্চম ও ষষ্ঠ অন্তরজের জন্যে। স্ন্যাপ, ক্র্যাকল ও পপ‍ নামগুলোর অনুপ্রেরণা নেওয়া হয়েছে স্ন্যাপ, ক্র্যাকল ও পপ নামের এক একটি বিজ্ঞাপনী মাসকট থেকে। এই পরিভাষাগুলো মাঝে মধ্যে ক্ষেত্রবিশেষে ব্যবহার করা হয়, যদিও সেটা করা হয় "কখনো কখনো কিছুটা হাস্যরসাত্মকভাবেই"।
চতুর্থ অন্তরজ (স্ন্যাপ / জাউন্স)
স্ন্যাপ বা জাউন্স হলো সময়ের সাপেক্ষে অবস্থান ভেক্টরের চতুর্থ অন্তরজ, অর্থাৎ সময়ের সাপেক্ষে জার্ক-এর পরিবর্তনের হার। একইভাবে, এটি হচ্ছে ত্বরণের দ্বিতীয় অন্তরজ অথবা বেগের তৃতীয় অন্তরজ। আর একে সংজ্ঞায়িত করা হয় নিচের যেকোনো রাশিমালা দিয়ে, যেখানে এই রাশিমালাগুলো পরস্পরের সমতূল্য।
নিচের সমীকরণগুলো ধ্রুব স্ন্যাপের জন্য ব্যবহার করা হয়:
এখানে
\vec s সংকেতটিকে সরণ ভেক্টরের সাথে গুলিয়ে ফেলা যাবে না; সরণের জন্য সচরাচর এই সংকেতই ব্যবহার করা হয়। স্ন্যাপের জন্য \vec s-এর ব্যবহার করেছিলেন ম্যাট ভিসার।
স্ন্যাপের মাত্রা হলো দূরত্ব / সময়ের চতুর্ঘাত (LT−4)। এর এসআই একক হলো "মিটার প্রতি চতুর্ঘাতীসেকেন্ড" m/s4 বা m⋅s−4 এবং সিজিএস একক হলো 100 গ্যাল প্রতি বর্গসেকেন্ড (100 gal.s−2)।
পঞ্চম অন্তরজ
সময়ের সাপেক্ষে অবস্থান ভেক্টরের পঞ্চম অন্তরজকে কখনো কখনো ক্র্যাকল নামটি দিয়ে নির্দেশ করা হয়। ক্র্যাকল হচ্ছে সময়ের সাপেক্ষে স্ন্যাপের পরিবর্তনের হার। নিচে দেওয়া পরস্পরের সমতূল্য রাশিমালাগুলোর যেকোনো একটি দিয়ে ক্র্যাকলকে সংজ্ঞায়িত করা যায়:
ধ্রুব ক্র্যাকলের জন্য নিচের সমীকরণগুলো ব্যবহার করা হয়:
এখানে,
ক্র্যাকলের মাত্রা হলো LT−5। এসআই একক হলো m/s5 বা m.s–5 এবং সিজিএস একক হলো 100 গ্যাল প্রতি ঘনসেকেন্ড বা 100 gal.s–3।
ষষ্ঠ অন্তরজ
পপ ধ্রুব থাকলে নিচের সমীকরণগুলো ব্যবহার করা যায়:
এখানে,
পপের মাত্রাকে LT−6 আকারে লেখা যায়, এসআই এককে যা হবে m/s6 বা m.s–6 এবং সিজিএস-এ হবে 100 গ্যাল প্রতি চতুর্ঘাতীসেকেন্ড বা 100 gal.s–4।
অভিষেক মিশ্র
থাম্ব|অভিষেক মিশ্র অভিষেক মিশ্র (জন্ম: ২৯ আগস্ট ১৯৭৭) একজন ভারতীয় রাজনীতিবিদ এবং উত্তর প্রদেশের আইনসভার সাবেক সদস্য।
তিনি ২০১২ সালে ৫ বছর মেয়াদে নির্বাচিত হয়েছিলেন। তিনি সমাজবাদী পার্টির প্রতিনিধিত্ব করেছিলেন।
সেকেন্ড অ্যাভিনিউ সাবওয়ে
সেকেন্ড অ্যাভিনিউ সাবওয়ে (এমটিএ দ্বারা অভ্যন্তরীণভাবে আইএনডি দ্বিতীয় অ্যাভিনিউ লাইন হিসাবে পরিচিত এবং এসএএসের সংক্ষিপ্তসার) নিউইয়র্ক সিটি সাবওয়ে একটি লাইন, যা ম্যানহাটনের পূর্ব পাশের সেকেন্ড অ্যাভিনিউয়ের নিচে অবস্থিত। ম্যানহাটনের উচ্চ পূর্ব দিকে তিনটি নতুন স্টেশন'সহ এই নতুন লাইনের প্রথম পর্বটি ১ জানুয়ারি ২০১৭ সালে খোলা হয়। সম্পূর্ণ সেকেন্ড অ্যাভিনিউ লাইনের জন্য যদি ও কখনো অর্থায়ন করা হয়, তা হলে হারলেমের হারলেম–১২৫তম স্ট্রিটের সঙ্গে নিন্ম ম্যানহাটনের হ্যানওভার স্কয়ারের সংযোগ স্থাপনের জন্য আরও তিনটি পর্যায়ে নির্মিত হবে। প্রস্তাবিত সম্পূর্ণ লাইনটি ৮.৫ মাইল (১৩.৭ কিমি) দীর্ঘ এবং ১৬ টি স্টেশন বিশিষ্ট হবে, আনুমানিক দৈনিক ৫,৬০,০০ জন যাত্রী পরিবহন করবে এবং নির্মাণ ব্যয় ১৭ বিলিয়ন ডলারেরও বেশি।
প্রকৃতপক্ষে ১৯২০ সালে এই লাইনটি মূলত স্বতন্ত্র সাবওয়ে ব্যবস্থার (আইএনডি) একটি বৃহদায়তন সম্প্রসারণের অংশ হিসেবে প্রস্তাব করা হয়। সেকেন্ড অ্যাভিনিউ সাবওয় নির্মিত হওয়ার প্রত্যাশায়, দ্বিতীয় অ্যাভিনিউ এবং তৃতীয় অ্যাভিনিউয়ের সাথে সমান্তরাল উত্তোলিত লাইনগুলি ১৯৪২ সাল এবং ১৯৫৫ সালে ভেঙে ফেলা হয়, সেকেন্ড অ্যাভিনিউ সাবওয়ের পরিকল্পনা বাতিল হওয়ার বিভিন্ন কারণ থাকলেও। কর্মসূচীর অংশ হিসাবে লাইনটির নির্মাণ কাজ শেষ পর্যন্ত ১৯৭২ সালে শুরু হয়, কিন্তু শহরটির আর্থিক সংকটের কারণে ১৯৭৫ সালে এটি থামানো হয়, কেবল সুড়ঙ্গের  কয়েকটি অংশ সম্পন্ন হওয়ার পরে। আর্থিক সুরক্ষিত নির্মাণ পরিকল্পনার উন্নয়নের পরে এপ্রিল ২০০৭ সালে লাইনের কাজটি আবার শুরু হয়। ৯৬তম স্ট্রিট, ৮৬তম স্ট্রিট এবং ৭২তম স্ট্রিট স্টেশন ও পাশাপাশি দু'ই মাইল (৩.২ কিমি) সুড়ঙ্গের সমন্বিত এই লাইনের প্রথম পর্যায়ে ব্যয় হয় ৪.৪৫ বিলিয়ন ডলার। ৯৬তম থেকে ২৫তম স্ট্রিট পর্যন্ত ১.৫ মাইল (২.৪ কিমি) দীর্ঘ দ্বিতীয় ধাপের পরিকল্পনা রয়েছে এবং ২০২৭-২০২৯ সালের মধ্যে উন্মুক্ত হবে বলে আশা করা হচ্ছে।
প্রথম পর্যায়ে নির্মিত রেলপথে সর্বদা কিউ ট্রেন দ্বারা রেল পরিষেবা পরিবেশন করা হয় এবং সীমিত ব্যস্ত-সময়ে এন ও আর ট্রেনগুলি ব্যবহার করা হয়। দ্বিতীয় ধাপে লাইনের উত্তর প্রান্তিক ৯৬তম স্ট্রিট থেকে হারলেম–১২৫তম স্ট্রিটে প্রসারিত হবে এবং কিউ ও সীমিত ভাবে এন উভয় ট্রেন পরিষেবাই ১২৫তম স্ট্রিটে প্রসারিত হবে। তৃতীয় দফায় ম্যানহাটানের নিম্ন পূর্ব দিকে ৭২তম স্ট্রিট থেকে হিউস্টন স্ট্রিট পর্যন্ত দক্ষিণে লাইনটি প্রসারিত করা হবে; সমাপ্তির পরে, একটি নতুন টি ট্রেন হারলেম থেকে হিউস্টন স্ট্রিট পর্যন্ত পুরো লাইনে রেল পরিষেবা পরিবেশন করবে। চতুর্থ ধাপে হিউস্টন স্ট্রিট থেকে হ্যানোভার স্কয়ার পর্যন্ত দক্ষিণে লাইনটি প্রসারিত করা হবে, যেখানে টি ট্রেন সম্পূর্ণ লাইনে পরিষেবা সরবরাহ করবে। টি ট্রেনের রঙ নীলকান্তমণির রঙয়ের হবে, কারণ এটি মিডটাউন ম্যানহাটনের মাধ্যমে দ্বিতীয় এভিনিউ লাইনটি ব্যবহার করবে।
ব্যাপ্তি ও পরিষেবা
মিডটাউন ম্যানহাটনের মাধ্যমে সেকেন্ড অ্যাভিনিউ লাইন ব্যবহার করা পরিষেবাগুলি রঙ নীলকান্তমণির মত হতে হবে। নিম্নলিখিত পরিষেবাগুলি দ্বিতীয় এভিনিউ লাইনের অংশ বা সম্পূর্ণ ব্যবহার করে:
গোবেকলি তেপে
টেল অংশটির মধ্যে ব্যবহারের দু’টি পর্যায় দেখা যায়। প্রত্নক্ষেত্রটির আবিষ্কর্তা ও খননকারী ক্লস স্কিমিট মনে করেন, এই পর্যায় দু’টি খ্রিস্টপূর্ব দশম থেকে অষ্টম শতাব্দীর মধ্যবর্তী সময়ের সামাজিক বা অনুষ্ঠান-সংক্রান্ত পর্যায়। প্রথম পর্যায়টি প্রাক-মৃৎশিল্প নব্যপ্রস্তরযুগ ক (প্রামৃনক) পর্যায়কালের অন্তর্গত। এই সময়ে ইংরেজি টি-আকৃতিবিশিষ্ট (T) প্রকাণ্ড প্রস্তরস্তম্ভের বৃত্ত নির্মিত হয়েছিল, যেগুলি বিশ্বের প্রাচীনতম জ্ঞাত মেগালিথ।
ভূপদার্থবৈজ্ঞানিক সমীক্ষার মাধ্যমে বর্তমানে প্রায় ২০টি বৃত্তে ২০০টিরও বেশি স্তম্ভ আবিষ্কৃত হয়েছে। প্রতিটি স্তম্ভের উচ্চতা পর্যন্ত এবং ওজন ১০ টন পর্যন্ত। এগুলি বেডরকের মধ্যে কেটে বানানো কৃত্রিম গর্তের মধ্যে বসানো হয়েছিল। দ্বিতীয় পর্যায়টি প্রাক-মৃৎশিল্প নব্যপ্রস্তরযুগীয় খ (প্রামৃনখ) পর্যায়কালের অন্তর্গত। এই সময় যে স্তম্ভগুলি নির্মিত হয়েছিল সেগুলি তুলনামূলকভাবে ছোটো এবং পালিশ-করা চুনের মেঝে-যুক্ত আয়তাকার ঘরের মধ্যে স্থাপিত হয়েছিল। সেই যুগপর্যায়ের পর এই প্রত্নক্ষেত্রটি পরিত্যক্ত হয়। এখানকার নবীন স্থাপনাগুলি ধ্রুপদি যুগে নির্মিত।
এই স্থাপনাগুলি কী কাজে লাগত, তার বিবরণ রহস্যাবৃত। ১৯৯৬ সাল থেকে জার্মান আর্কিওলজিক্যাল ইনস্টিটিউট কর্তৃক এখানে খননকার্য চলছে। কিন্তু এখানকার একটি বড়ো অংশে এখনও খননকার্য চালানো হয়নি। ২০১৮ সালে এই প্রত্নক্ষেত্রটি একটি ইউনেস্কো বিশ্ব ঐতিহ্যবাহী স্থান হিসাবে স্বীকৃতি লাভ করে।
ভারতের উপরাষ্ট্রপতি নির্বাচন, ১৯৯৭
১৯৯৭ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ১৬ আগস্ট ১৯৯৭ তারিখে অনুষ্ঠিত হয়। কৃষ্ণ কান্ত সুরজিত সিং বারনালাকে পরাজিত করে ভারতের দশম উপরাষ্ট্রপতি হন। নির্বাচনের সময় উপরাষ্ট্রপতি পদটি খালি ছিল, কারণ অধিষ্ঠিত কে. আর. নারায়ণন রাষ্ট্রপতি নির্বাচনে জয়লাভের পর রাষ্ট্রপতি হিসাবে ইতিমধ্যেই শপথগ্রহণ করেন।
ভারতের সাধারণ নির্বাচন, ১৯৬৭
১৯৬৭ সালের ভারতের সাধারণ নির্বাচন ৪র্থ লোকসভার সদস্যদের নির্বাচন করতে অনুষ্ঠিত হয়েছিল। ১৭র থেকে ২১ ফেব্রুয়ারি ভোটদান হওয়া এই নির্বাচনটিতে  ৫২০টি একজনের সদস্যের আসনে ভারতর ২৭টি রাজ্য ও কেন্দ্রীয় শাসিত অঞ্চলকে প্রতিনিধিত্ব করেছিল। বিগত নির্বাচন থেকে আসনের সংখ্যা ২টি বৃদ্ধি পেয়েছিল। ইন্দিরা গান্ধীর নেতৃত্বে ভারতীয় জাতীয় কংগ্রেস ৫৪% আসন লাভ করে একেবারে চতুর্থবারের জন্য ক্ষমতায় এসেছিল;অন্যদিকে, অন্যরাজনৈতিক দলগুলোর ১০%এর বেশি আসন বা ভোট লাভ করা ছিল না। জওহরলাল নেহরুর নেতৃত্বে পূর্বর তিনটি লোকসভার নির্বাচনে কংগ্রেস লাভ করা ফলের তুলনায় এই নির্বাচনে কংগ্রেসে লাভ করা ফল লক্ষণীয়ভাবে নিম্নস্তরের ছিল। ১৯৬৭তে ভারতের অর্থনৈতিক বিকাশর হার নিম্ন ছিল। ৩য় পঞ্চবার্ষিক পরিকল্পনায় (১৯৬১-৬৬) বার্ষিক বিকাশর লক্ষ্য ছিল ৫.৬%। কিন্তু প্রকৃত বিকাশর হার ছিল মাত্র ২.৪%। ১৯৬৫র ভারত-পাক যুদ্ধ লালবাহাদুর শাস্ত্রী সরকারের জনপ্রিয়তা বৃদ্ধি করেছিল। কিন্তু এর আগের ১৯৬২র ভারত-চীন যুদ্ধকে ধরে এই যুদ্ধ অর্থনীতিতে ব্যাপক প্রভাব ফেলেছিল। কংগ্রেসের মধ্যে আভ্যন্তরীণ বিবাদ দেখা দিয়েছিল। নেহরু ও শাস্ত্রীর মতো দু'জন জনপ্রিয় নেতার মৃত্যু হয়েছিল। শাস্ত্রীর মৃত্যুর পরে ইন্দিরা গান্ধী সরকারের নেতৃত্ব লাভ করেছিল যদিও অন্য একজন প্রধানমন্ত্রীর পদ প্রয়াসী মোরারজী দেশাইর সাথে সংঘাত তুঙ্গে উঠেছিল।
কংগ্রেসের ক্রমহ্রাসমান জনপ্রিয়তা রাজ্যর বিধানসভার নির্বাচনেও প্রতিফলিত হয়েছিল। ১৯৬৭ সালে কংগ্রেস ৬টিরাজ্যে ক্ষমতা হারাবার মতো হয়েছিল। গান্ধীর সাথে কংগ্রেসর দলীয় নেতৃবৃন্দের মতবিরোধ হয়েছিল ও এর ফলে ১৯৬৯ত কংগ্রেস দল দুইভাগে বিভক্ত হয়েছিল।
তথ্য উৎস
67
এডওয়ার্ড জি. রবিনসন
'''এডওয়ার্ড জি. রবিনসন' (Edward G. Robinson; জন্ম: এমানুয়েল গোল্ডেনবার্গ, ১২ ডিসেম্বর ১৮৯৩ - ২৬ জানুয়ারি ১৯৭৩) ছিলেন একজন মার্কিন অভিনেতা। তিনি হলিউডের স্বর্ণযুগে এক শতাধিক চলচ্চিত্রে এবং ৪০টি ব্রডওয়ে মঞ্চনাটকে অভিনয় করেন। তিনি লিটল সিজার ও কি লার্গো'' চলচ্চিত্রে গ্যাংস্টার চরিত্রে অভিনয়ের জন্য সর্বাধিক প্রসিদ্ধ।
রবিনসন নোয়া চলচ্চিত্র ডাবল ইনডেমনিটি-এ বীমা ব্যবসায়ে বিনিয়োগকারী, দ্য টেন কমান্ডমেন্টস-এ ডেথান, এবং তার অভিনীত সর্বশেষ চলচ্চিত্র বিজ্ঞান কল্পকাহিনীমূলক সয়লেন্ট গ্রিন-এ অভিনয় করেন। চলচ্চিত্র শিল্পে অবদানের জন্য তাকে ১৯৭৩ সালে তার মৃত্যুর দুই মাস পর একাডেমি সম্মানসূচক পুরস্কারে ভূষিত করা হয়। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা ২৫ পুরুষ তারকা তালিকায় তাকে ২৪তম তারকা হিসেবে তালিকাভূক্ত করেছে।
বাংলার নবজাগরণ
সভা ও বহু সমিতি
বাংলার নবজাগরণ দুই ধারায় প্রসার লাভ করে যথা, (১) ঐ সময়ে বহু সংখ্যক সংবাদপত্র ও সাময়িকী প্রকাশিত হয় এবং (২) বহু সমিতি, সংগঠন ও সমাজ প্রতিষ্ঠিত হয়। এগুলি পর্যায়ক্রমে নবজাগরণর দ্বারা সৃষ্ট বিভিন্ন সংলাপ ও বিতর্কের মঞ্চ হিসেবে কাজ করে। তবে নবজাগরণের সবচেয়ে দর্শনীয় বহিঃপ্রকাশ ঘটে কতকগুলি সংস্কার আন্দোলনের মধ্য দিয়ে। এসব আন্দোলন ছিল ধর্মীয় ও সামাজিক। নবজাগরণর আরও বড় ধরনের প্রকাশ লক্ষ্য করা যায় যুক্তিভিত্তিক মুক্তচিন্তার সপক্ষে পরিচালিত ধর্মনিরপেক্ষ আন্দোলনের মাধ্যমে। আধুনিক বাংলা সাহিত্যের উন্মেষ, পাশ্চাত্য শিক্ষা ও ধ্যান-ধারণার প্রসার ও বিভিন্নমুখী বুদ্ধিবৃত্তিক জ্ঞানানুসন্ধান এ সবই ছিল নবজাগরণর সুফল। বাংলার নবজাগরণ বা নবজাগরণের ফলে জাতীয়তাবাদ জাগ্রত হয় এবং পরবর্তী সময়ে এ জাতীয়তাবাদ দেশের পরাধীনতার বিষয় নিয়ে প্রশ্ন তোলে।
রামমোহন রায় একাধারে সংস্কৃত, আরবি, ফার্সি ভাষায় সুপণ্ডিত এবং পাশ্চাত্য শিক্ষায় শিক্ষিত ব্যক্তি ছিলেন। তিনি ধর্মীয় গোঁড়ামির প্রতিবাদে তুহফাত-উল-মুওয়াহহিদিন [একেশ্বরবাদীদের উপহার] নামে এক যুক্তিবাদী পুস্তিকা (১৮০৩-০৪) প্রকাশ করেন। পরবর্তীসময়ে তিনি সেমেটিক একেশ্বরবাদের ধারায় উপযোগবাদের সাথে যুক্তিবাদ সংযুক্ত এবং সামাজিক অন্যায় ও বুদ্ধিবৃত্তিক কূপমণ্ডূকতা দূর করার লক্ষ্যে একটি কার্যক্রম গ্রহণ করেন। হিন্দু ও খ্রিষ্টানদের সঙ্গে দীর্ঘ পনেরো বছরের (১৮১৫-৩০) এক বিতর্কে তিনি তার ব্রাহ্ম একেশ্বরবাদ প্রতিষ্ঠিত করতে বাহ্যত বহুঈশ্বরবাদ ও ত্রিত্ববাদকে পরাভূত করেন। তিনি সমাজিক বিচার, বিশেষ করে হিন্দু নারীমুক্তির জন্য সুদীর্ঘ শতাব্দীকালের সংগ্রামেরও সূচনা করেন। গভর্নর জেনারেল উইলিয়ম বেন্টিঙ্ক এর ঔপনিবেশিক সরকার ১৮২৯ সালে স্বামীর সাথে হিন্দু নারীর সহমরণ তথা সতীদাহ প্রথা বিলুপ্ত ঘোষণা করেন। রামমোহন রায় এ বিষয়ে সরকারের আইন পাসে সহায়তা করেন। রামমোহন সংবাদপত্রের স্বাধীনতার জন্য সংগ্রাম করেন এবং পাশ্চাত্য শিক্ষাক্রমের ভিত্তিতে ধর্মনিরপেক্ষ ও বিজ্ঞান বিষয়ক শিক্ষা নীতি প্রবর্তনের সুপারিশ করেন।
নব্য বঙ্গ আন্দোলন
মুক্ত চিন্তার অধিকারী হেনরি ডিরোজিও হিন্দু কলেজে (১৮২৬-৩১) ইতিহাস ও সাহিত্য পড়াতেন। তিনি তার প্রায় ডজনখানেক অনুসারীকে মুক্ত ও স্বাধীন চিন্তানুশীলনে অনুপ্রাণিত করেন। তারা ছিলেন বিখ্যাত টমাস পেইন-এর এজ অব দ্য রিজনস ও রাইটস অব ম্যান-এর অত্যন্ত আগ্রহী পাঠক। তারা সকলে সম্মিলিতভাবে ইয়ং বেঙ্গল নামে পরিচিতি লাভ করেন। তারা আনুমানিক ১৫ বছরের কাল পরিসরে (১৮২৮-৪৩) ‘অ্যাকাডেমিক অ্যাসোসিয়েশন’ (১৮২৮) নামের একটি সমিতির মাধ্যমে তাদের বিপ্লবী ধ্যান-ধারণার প্রচার করেন। ইয়ং বেঙ্গলের সদস্যরা কমপক্ষে ছয়টি সাময়িকীর সাথে সম্পর্কিত ছিলেন। পত্রিকাগুলির নাম পার্থিনন (১৮৩০), ইস্ট ইন্ডিয়া (১৮৩১), ইনকুয়্যারার (১৮৩১-৩৪), জ্ঞানাম্বেষণ (১৮৩১-৪০), হিন্দু পাইওনিয়ার (১৮৩৫-৪০) ও বেঙ্গল স্পেক্টেটর (১৮৪২-৪৩)। প্রথম কয়েক বছর তাদের আক্রমণের প্রধান লক্ষ্য ছিল সনাতন হিন্দুধর্মীয় মতবাদের অসার চিন্তাধারা। পরবর্তীকালে ইয়ং বেঙ্গল চিন্তাধারার অনুসারীরা তাদের দৃষ্টি ও মনোযোগ ঔপনিবেশিক সরকারের নানা ব্যর্থতায়ই বেশি করে নিবদ্ধ করেন। রামমোহন ও তার অনুসারীদের সাথে তাদের পার্থক্য ছিল এইখানে যে, তারা আধ্যাত্মিকতা নয়, বিশুদ্ধ যুক্তিতে বিশ্বাসী ছিলেন। তারা রামমোহনবাদীদেরকে ‘আধা-উদারবাদী’ বলে অভিহিত করতেন। ডিরোজিও ও রামমোহনপন্থীদের এই সংঘাত ১৮৪০-এর দশকের শেষ দিকে সবচেয়ে লক্ষণীয় হয়ে ওঠে। ঐ সময়ে ব্রাহ্ম সমাজ এর অন্যতম নেতা দেবেন্দ্রনাথ ঠাকুর ও বিজ্ঞানপন্থী অক্ষয়কুমার দত্তের মধ্যে ধর্মীয় গ্রন্থের অভ্রান্ততা প্রশ্নে তীব্র সংঘাত দেখা দেয়। বস্তুত, দেবেন্দ্রনাথ ঠাকুর রামমোহনের আধ্যাত্মিকতার উত্তরাধিকারী হন, আর দত্ত অনুপ্রাণিত হন রামমোহনের যুক্তিবাদী বিজ্ঞানমনস্কতায়। অক্ষয়কুমার দত্ত ব্রাহ্মবাদকে অতিবর্তী ঈশ্বরবাদে (ফবরংস) রূপান্তরিত এবং বিজ্ঞানভিত্তিক জ্ঞানাম্বেষাকে ঐশ্বরিক প্রত্যাদেশের তথা অলৌকিকতার স্থলবর্তী করতে চেয়েছিলেন। ১৮৫০-এর দশকে এ সংঘাতে তৃতীয় আরেক মাত্রার যোগ ঘটে। ত্রিমাত্রিক সংঘাতের এ তৃতীয় বাহুর প্রতিনিধি ছিলেন মানবতাবাদী ঈশ্বরচন্দ্র বিদ্যাসাগর। দত্তের বিজ্ঞানসম্মত যুক্তিবাদের সাথে বিদ্যাসাগরের মানবতাবাদের সুসমম্বয় ঘটলেও একই কারণে দেবেন্দ্রনাথ ঠাকুরের আধ্যাত্মিকতাবাদ তাদের পরম বৈরী হয়ে ওঠে।
যুক্তিবাদ
ফলত ব্রাহ্ম সমাজ বলয় থেকে দত্তের বহিস্কারের মধ্য দিয়ে অত্যন্ত তাৎপর্যময় এ সংঘাতের অবসান ঘটে। অজ্ঞেয়বাদী হয়ে ওঠার পর অক্ষয়কুমার দত্ত যুক্তিবাদ, বস্তুনিষ্ঠতা ও সমালোচনামূলক দৃষ্টিতে ভারতীয় ধর্ম ও দর্শনের ইতিহাস বিশ্লেষণের প্রয়াস পান। উনিশ শতকের বাংলায় নবজাগৃতির অধিকারী বহু সুধীব্যক্তির জীবন ও কর্মে এ লক্ষণসমূহ ফুটে ওঠে। তবে বিদ্যাসাগর অজ্ঞেয়তাবাদী (একধরনের নাস্তিকও বলা যায়) থেকে যান এবং তার সফল হিন্দু বিধবা পুনর্বিবাহ আন্দোলনের (১৮৫৫-৫৬) ফলে ১৮৫৬ সালে প্রণীত আইনের (যা হিন্দু বিধবাদের পুনর্বিবাহকে বৈধ করে) পরে তিনি ষাটের দশকে কুলীন ব্রাহ্মণদের বহুবিবাহের বিরুদ্ধে আরও একটি আন্দোলনে নেতৃত্ব দেন। এ ক্ষেত্রে এবং স্ত্রীশিক্ষার প্রসারেও তার প্রচেষ্টার সাফল্য শুধু উগ্র প্রতিক্রিয়াশীল মহল দ্বারাই বিঘ্নিত হয় নি, বরং এর পেছনে আরও কাজ করেছে ঔপনিবেশিক সরকারের সহযোগিতা না করার দৃষ্টিভঙ্গি। ডিরোজিও ও তার অনুসারিগণ এবং অক্ষয় কুমার ও বিদ্যাসাগর সকলে মিলে যে সংশয়বাদী-অজ্ঞেয়তাবাদী-নাস্তিক্যবাদী ঐতিহ্য গড়ে তুলেছিলেন, তার পরিণত রূপ দেন প্রত্যক্ষবাদী নাস্তিক কৃষ্ণকমল ভট্টাচার্য (১৮৪০-১৯৩২)। ইতিহাসের পটভূমিকায় বিচার করলে এ ঘটনাপ্রবাহের তাৎপর্য অনেক। কারণ, খ্রীষ্টীয় সপ্তম শতকের নাস্তিক চিন্তাবিদ জয়রাশি ভট্টের সুদীর্ঘকাল পরে এই প্রতিবাদীরাই প্রথমবারের মতো ভারতীয় বস্তুবাদের ঐতিহ্যকে পুনরুজ্জীবিত করে তোলেন।
বিদ্যাসাগর ও অক্ষয়কুমার দুজনে মিলে ফোর্ট উইলিয়ম কলেজের পণ্ডিতবর্গ, শ্রীরামপুর ব্যাপটিস্ট চার্চের কোন কোন মিশনারি এবং রামমোহন রায় ও তার বিরোধীদের গড়া ভিত্তির ওপর আধুনিক বাংলা গদ্যের সৌধ গড়ে তোলেন। তারপর সেই গদ্য প্যারীচাঁদ মিত্র, বঙ্কিমচন্দ্র চট্টোপাধ্যায়, রবীন্দ্রনাথ ঠাকুর প্রমুখের রচনার মধ্য দিয়ে নানা আকারে বিকশিত ও সমৃদ্ধ হয়। কাব্য ও নাটকে প্রতিমা-পূজা বিরোধী এবং ভাবের দিক থেকে ডিরোজিওপন্থী মাইকেল মধুসূদন দত্ত রীতি ভেঙে অমিত্রাক্ষর ছন্দ, চতুর্দশপদী বা সনেট, ব্যক্তিবাদ, জড়পার্থিবতা, দেশপ্রেমিকতা, নারীচরিত্রের প্রাধান্য ও নাটকে তীক্ষ্ম, তীব্র সংঘাতের উপাদানের প্রবর্তন করেন। তার রীতির অনুসরণে অচিরেই বহু নাট্যকার ও অপেক্ষাকৃত নিম্ন মানের কবির আবির্ভাব ঘটে। সাহিত্য পরিমণ্ডলের কথা ছেড়ে দিলেও বিজ্ঞান, ইতিহাস ও দর্শনের ক্ষেত্রে খ্যাতি অর্জন করেন মধুসূদন গুপ্ত,মহেন্দ্রলাল সরকার, জগদীশ চন্দ্র বসু, প্রফুল্লচন্দ্র রায়, রাজেন্দ্রলাল মিত্র, রমেশচন্দ্র দত্ত, দ্বিজেন্দ্রনাথ ঠাকুর ও কৃষ্ণকমল ভট্টাচার্য্য। মধুসূদন গুপ্ত ছিলেন প্রথম হিন্দু যিনি শবব্যবচ্ছেদ করেন। ভাই গিরিশচন্দ্র সেন ইসলামি বিষয়ে জ্ঞানচর্চায় নিয়োজিত হন। তিনি ইসলামি ঐতিহ্যের ব্যাখ্যা-বিশ্লেষণে বহু সংখ্যক গ্রন্থ ও জীবনী রচনা করেন। এ ক্ষেত্রে তার সবচেয়ে গৌরবময় জীবনকর্ম হলো পবিত্র কুরআনের সটীক বাংলা অনুবাদ (১৮৮৬)। বাংলা ভাষায় এ ধরনের কাজ তিনিই প্রথম করেন। নবজাগরণর আরেক বৈশিষ্ট্যময় চরিত্র হলেন অক্ষয়কুমার দত্ত। ফরাসি বুদ্ধিবৃত্তিক নবজাগরণ যুগের দার্শনিকদের মতো বাংলার নবজাগরণয় তিনি ও অন্যান্য বিদ্বৎজন ছিলেন বেশিরভাগ ক্ষেত্রেই শৌখিন অনুসন্ধানী, ঠিক জ্ঞানের কোন সুনির্দিষ্ট ক্ষেত্রে একান্তভাবে নিবেদিত বিশারদ নন। তারা বস্তুত জ্ঞানচর্চার নানা ক্ষেত্রে এভাবেই কাজ করেন। রাজেন্দ্রলাল মিত্রের বিবিধার্থসংগ্রহ (১৮৫০-এর দশক) ও রহস্যসন্দর্ভ (১৮৬০-এর দশক) এবং বঙ্কিমচন্দ্রের বঙ্গদর্শন (১৮৭০-এর দশক) আর সেই সাথে এ ধরনের আরও অনেক কাজ উল্লিখিত অভিমত বা পর্যবেক্ষণেরই সাক্ষ্য।
প্রকৃতপক্ষে বাংলার নবজাগরণ যুগের স্থিতিকাল ছিল উনিশ শতকের প্রথম ছয় দশক। এ কালপরিক্রমায় মূল চালিকাশক্তি বা প্রেরণা হিসেবে কাজ করে যুক্তিবাদ আর এর মুখ্য উদ্দেশ্য ছিল সংস্কার। সংস্কারকদের সাধারণ লক্ষ্য ছিল হিন্দুত্বের কতকগুলি বিষয়। নবজাগরণর শেষ চার দশক জুড়ে প্রাধান্য ছিল জাতীয়তাবাদের, উদ্দেশ্য ছিল পুনর্জাগরণ সৃষ্টি করা এবং নির্ধারিত বিপক্ষ ছিল কায়েমি ব্রিটিশ ঔপনিবেশিক কর্তৃপক্ষ। যুক্তিবাদীরা তখন থেকে পরাধীনতা ও আধিপত্যের বিষয়টির প্রতি নীরব থাকতে পারেন নি। কালো আইন পাস (আদালতের ভারতীয় বিচারকগণ মামলায় শ্বেতাঙ্গ বিবাদীর বিরুদ্ধে মামলা পরিচালনা করতে পারতেন না, এ বৈষম্যমূলক রীতি অবসানের জন্য ঐ সময়ে এক আইনের প্রস্তাব করা হয়) সংক্রান্ত বিতর্ক, সিপাহি বিপ্লব (১৮৫৭-৫৮) ও নীলবিদ্রোহের (১৮৫৯-৬০) মতো ঘটনাপ্রবাহ চিন্তাশীল বাঙালি মানসকে জাতীয়তাবাদী পথে পরিচালিত হতে উদ্বুদ্ধ করে। ষাটের দশকে এ ধরনের চিন্তাধারায় যাঁরা প্রথম আকৃষ্ট হন তাদের মধ্যে ছিলেন নবগোপাল মিত্র, রাজনারায়ণ বসু, দেবেন্দ্রনাথ ঠাকুর ও তার পুত্রকন্যাগণের মতো ব্রাহ্ম সমাজের কিছু লোক, যাঁরা হিন্দু মেলা (১৮৬৭-৮১) ও ‘হিন্দু ধর্মের শ্রেষ্ঠত্ব’ (১৮৭২) শীর্ষক আলোচনাসভার মাধ্যমে হিন্দু জাতীয়তাবাদের সূচনা করেন। তাদের এ প্রয়াসের ফলে নব্যহিন্দুত্ববাদ নামে পরিচিত এক বুদ্ধিবৃত্তিক আন্দোলন শুরু হয়। এ আন্দোলনের উদ্দেশ্য ছিল চিরায়ত হিন্দু রচনাগুলির পুনঃসমালোচনাধর্মী পর্যালোচনা-মূল্যায়ন এবং সেই সাথে ইউরোপীয় বিজ্ঞানের উপলব্ধির মাধ্যমে হিন্দুধর্মের পুনরুজ্জীবন। এ নব্য হিন্দুত্ববাদের প্রবক্তারা হলেন ভূদেব মুখোপাধ্যায়, বঙ্কিমচন্দ্র চট্টোপাধ্যায়, স্বামী বিবেকানন্দ ও ব্রহ্মবান্ধব উপাধ্যায়। ব্রাহ্ম ও খ্রিষ্টান একেশ্বরবাদকে চ্যালেঞ্জ জানাতে নব্য হিন্দুত্ববাদী তাত্ত্বিকেরা সর্বেশ্বরবাদী যুক্তির অবতারণা করে হিন্দুধর্মের সামাজিক সংস্কারবাদ প্রত্যাখ্যান করেন আর তার পরিবর্তে তারা শিক্ষা, সমাজ সেবা, আর্থ-রাজনৈতিক তৎপরতা ও সেই সাথে নানারকমের বুদ্ধিবৃত্তিক কাজে আত্মনিয়োগের মাধ্যমে হিন্দুধর্মের সনাতন ও মৌলিক ধ্যান-ধারণা সংরক্ষণ, পুনরুজ্জীবন তথা বিকাশের আদর্শ সমর্থনে এগিয়ে আসেন। তারা সাধারণভাবে সশস্ত্র সংগ্রামের মাধ্যমে রাজনৈতিক স্বাধীনতার ধারণায় উৎসাহ জোগান এবং মাতৃভূমিকে মাতৃদেবীরূপে কল্পনা করেন। এই হিন্দু জাতীয়তাবাদ পরবর্তীকালে অধিকতর যুক্তিবাদী ধর্মনিরপেক্ষ ভারতীয় জাতীয়তাবাদের জন্য পথ ছেড়ে দেয়। আর এই ধর্মনিরপেক্ষ জাতীয়তাবাদ তার আকার নেয় ইন্ডিয়া লীগ (১৮৫৭), ইন্ডিয়ান অ্যাসোসিয়েশন (১৮৭৬), ন্যাশনাল কনফারেন্স (১৮৮৩) ও ভারতীয় জাতীয় কংগ্রেস-এর(১৮৮৫) মাধ্যমে।
নব্যহিন্দু ও জাতীয়তাবাদী আবেগের অস্তিত্ব সত্ত্বেও নবজাগরণর মূল প্রেরণা বিলুপ্ত হয় নি। বরং এ প্রেরণা নতুন এক ভিত্তিভূমি লাভ করে মুসলিম আর্থ-সামাজিক সমস্যার বিষয়ে যুক্তিবাদী চিন্তাবিদ, ঔপন্যাসিক ও নাট্যকার দেলোয়ার হোসায়েন, সামাজিক বিষয়ের সমালোচক মীর মোশাররফ হোসেন এবং লেখক, শিক্ষাবিদ ও মুসলিম নারীমুক্তির জন্য সংগ্রামী ব্যক্তিত্ব বেগম রোকেয়া সাখাওয়াত হোসেন-এর মতো মুসলিম পথিকৃৎ মনীষীদের মাঝে। এ শতকের শেষ নাগাদ এই পুনরুজ্জীবিত চেতনার প্রেরণা উপমহাদেশের আরও বহুস্থানে ছড়িয়ে পড়তে থাকে।
বহু আধুনিক কালোত্তর বিদ্বৎজনের মতে বাংলার প্রেক্ষাপটে ‘নবজাগরণ’ এ পারিভাষিক শব্দটির প্রয়োগ যথার্থ হয় নি। এর সমর্থনে তারা যুক্তি দেখান যে, এর উদ্ভব ঘটে তৎকালীন ঔপনিবেশিক সরকারের প্রশাসনিক ও শিক্ষা সম্পর্কিত কিছু উদ্যোগ ও পদক্ষেপ গ্রহণের ফলে। সকল ব্যবস্থা অত্যন্ত সচেতন ও পরিকল্পিতভাবেই নেওয়া হয় যাতে এক বিশেষ সমাজ গড়ে ওঠে, যা ঐ উনিশ শতকেই লক্ষ্য করা গেছে। অবশ্য এ শ্রেণীর আকার-আয়তন ছিল খুবই ছোট আর তা ছিল শহুরে উঁচুতলার হিন্দুদের মাঝেই সীমিত। এ শ্রেণীর চিন্তা-ভাবনা ও কার্যকলাপ বাংলার বৃহত্তর জনসমাজে তেমন প্রভাব ফেলতে পারে নি, এমনকি বলতে গেলে কোন প্রভাবই পড়ে নি। মুসলিম সমাজ এর প্রভাব থেকে পুরোপুরি বাইরেই থেকে যায়। আর পল্লীজনপদের হিন্দু সমাজের ক্ষেত্রেও সেই একই কথা বলা চলে।
ইউরোপের নবজাগরণের থেকে পার্থক্য
নবজাগরণ শব্দটি পশ্চিমের ইতিহাস থেকে প্রাপ্ত;- কার্যত ঐতিহাসিকরা শব্দটি ধার করে এদেশের একটি বিশেষ কালপর্বের বর্ণনায় ব্যবহার করেছেন।  বস্তুত: ইয়োরোপের ক্ষেত্রে নবজাগরণ শব্দটি ব্যবহৃত হয় না, ব্যবহৃত হয় রেনেসাঁ বা পুনর্জাগরণ শব্দটি। অর্থাৎ ইয়োরোপের ক্ষেত্রে ধারাবাহিকভাবে জাগরণের পর এসেছে অন্ধকার যুগ, তারপর এসেছে রেনেসাঁ বা পুনর্জাগরণ, ভারতের ক্ষেত্রে এই ক্রম প্রযোজ্য নয়। ভারতের ক্ষেত্রে ঊনবিংশ শতাব্দীর শেষার্ধে যে জ্ঞানালোকিত মণীষার উন্মেষ প্রত্যক্ষ হয় তাই ইয়োরোপীয় রেনেসাঁর তূল্যমূল্যে বিবেচিত হয়েছে।
বিগ বস ১৫
বিগ বস: সংকট ইন জাঙ্গল (Bigg Boss: Sankat in Jungle, बिग बॉस: जंगल में संकट, অনুবাদ: বিগ বস: জঙ্গলে সংকট; যা বিগ বস ১৫ নামেও পরিচিত) হচ্ছে ভারতীয় আপাতবাস্তব টেলিভিশন অনুষ্ঠান বিগ বসের পঞ্চদশ আসর। ওলন্দাজ আপাতবাস্তব টেলিভিশন অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে। বিগ বসের ইতিহাসে সর্বোচ্চ ১২তম এবং টানা ৭ম বারের মতো বলিউড অভিনেতা সালমান খান এই আসরটির উপস্থাপনা করছেন। ২০২১ সালের ২রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। এই আসরটি ছয় সপ্তাহের জন্য অনুষ্ঠিত বিগ বস ওটিটি-এর পর শুরু হয়েছে।
প্রথম ঝলক
২০২১ সালের ২২শে আগস্ট তারিখে মুক্তিপ্রাপ্ত এই আসরের প্রথম ঝলকে সালমান খানকে একজন বন কর্মকর্তা হিসেবে দেখা গিয়েছে, যেখানে তিনি বিশ্বসুন্দরী নামে একটি ইচ্ছাধারী কথা বলা গাছের সাথে কথা বলেছেন, যার কণ্ঠ প্রদান করেছেন প্রবীণ অভিনেত্রী রেখা। বিগ বস ওটিটি-এর ফাইনালে এই আসরের উদ্বোধনী অনুষ্ঠানের তারিখ প্রকাশ করে আরেক ঝলক প্রকাশ করা হয়েছিল।
লোগো
এই আসরের মূলভাব হচ্ছে "জঙ্গলে সংকট"। মূলভাবের কথা মাথায় রেখে বিগ বস অনুষ্ঠানের প্রতীক বিগ বসের চোখ নকশা করা হয়েছে। এবার বিগ বসের চোখটি সবুজ ঘাস দিয়ে ঢাকা এবং চোখের পুতুলে একটি গাছ উল্লেখ রয়েছে, আগুনের শিখা চোখের কেন্দ্র হতে বেরিয়ে আসছে।
বিন্যাস
এই আসরে বাড়ির সকল সদস্যদের পুরো আসরে কয়েকটি প্রয়োজনীয় জিনিসসহ বেঁচে থাকার জন্য একটি দৈনন্দিন সরঞ্জামসহ একটি ব্যাগ দেওয়া হয়েছে; তারা পূর্ববর্তী আসরগুলোর প্রতিযোগীদের তুলনায় কম সুবিধা পেয়েছেন। বাড়ির সদস্যরা একটি ছোট জঙ্গল বাড়িতে প্রবেশ করেছে, যেখানে প্রথম কয়েক সপ্তাহের জন্য একটি ছোট রান্নাঘর, বিছানা এবং সোফা এবং বাথরুম রয়েছে। বাড়ির সদস্যরা, যারা জঙ্গল থেকে বেঁচে থাকতে পারবে, তারা প্রধান বিলাসবহুল বাড়িতে প্রবেশ করতে সক্ষম হবে।
রাজাভাতখাওয়া
রাজাভাতখাওয়া পশ্চিমবঙ্গ রাজ্যের আলিপুরদুয়ার জেলাতে অবস্থিত একটি ছোটো জনবসতি৷ এটি সড়কপথে জেলাসদররের সাথে যুক্ত হলেও চারদিক দিয়ে বক্সা জাতীয় উদ্যান দ্বারা পরিবেষ্ঠিত৷ অঞ্চলটি মনেরম প্রাকৃৃতিক পরিবেশের জন্য জনপ্রিয়৷ রাজ্য সরকারের পক্ষ থেকে বক্সা ব্যাঘ্র সংরক্ষণ পরিদর্শনের জন্য অনুমতিপত্র এখান থেকেই দেওয়া হয়৷
নামকরণ
আক্ষরিক অর্থে রাজাভাতখাওয়ার অর্থ যেখানে রাজা ভাত খেয়েছিলেন৷ জনশ্রুতি অনুসারে ১৮০০ খ্রিষ্টাব্দ নাগাদ কোচবিহারের রাজা বর্তমান রাজাভাতখাওয়া অঞ্চল থেকে ভুটানের রাজাকে সিংহাসনচ্যুত করার প্রতিজ্ঞা করে তারপর ভাত খাওয়ার সিদ্ধান্ত নেন৷ কিছুদিন পরে ভুটানের রাজা স্বয়ং এই অঞ্চল ত্যাগ করলে মিত্রতার গ্রহণের সাথে ঘনজঙ্গলাবৃৃৃত জনপদটিতে ভোজনের আয়োজন করা হয়৷ এভাবে রাজাভাতখাওয়া মানের উৎপত্তি৷
পরিবহন
৩১৭ নং জাতীয় সড়কটি এই জনপদের ওপর দিয়ে নির্মিত৷ তাছাড়া রাজাভাতখাওয়া রেল স্টেশনটি নিউ জলপাইগুড়ি-আলিপুরদুয়ার-শামুকতলা রোড লাইনের একটি স্টেশন৷ রাজাভাতখাওয়া-জয়ন্তী লাইনটি ২০১২ সালে অনুমোদন প্রাপ্ত ও বর্তমানে নির্মীয়মান৷
সুরেন্দ্র সিংহ প্যাটেল
থাম্ব|বারাণসীর মেহদিগঞ্জে একটি দলী বিয়ের অনুষ্ঠানে সুরেন্দ্র সিং প্যাটেল সুরেন্দ্র সিংহ প্যাটেল উত্তর প্রদেশের একজন ভারতীয় রাজনীতিবিদ। তিনি বারাণসীর সেবাপুরী আসন থেকে বিধানসভার সদস্য। প্যাটেল বর্তমানে উত্তর প্রদেশের সরকারে গণপূর্ত এবং সেচ বিভাগের প্রতিমন্ত্রী হিসাবে রয়েছেন।
হামুদুর রহমান কমিশন রিপোর্ট
থাম্ব|250x250পিক্সেল| এশিয়ায় পাকিস্তান: 1971 সালের আগে বা তার আগের পাকিস্তানের ঐতিহাসিক মানচিত্র। হামুদুর রহমান কমিশন রিপোর্ট (বা ওয়ার রিপোর্ট) পাকিস্তান সরকারের একটি রিপোর্ট যেখানে পূর্ব পাকিস্তানের ক্ষয়ক্ষতি এবং ভারতের সাথে ১৯৭১ সালের যুদ্ধের ঘটনাগুলির পাকিস্তান সরকারের সরকারী এবং শ্রেণীবদ্ধ কাগজপত্র নথিভুক্তরূপে রয়েছে। প্রাথমিকভাবে, প্রধান বিচারপতি হামুদুর রহমানের তৈরি করা প্রতিবেদনের ১২টি কপি ছিল; একটি ছাড়া সবাই ধ্বংস হয়ে গিয়েছিলো। সেই একটি প্রতিবেদন পাকিস্তান সরকারের কাছে হস্তান্তর করা হয়েছিল, যা সেই সময়ে জনসম্মুখে প্রকাশ নিষিদ্ধ করেছিল। ডন পত্রিকা সহ ভারতীয় এবং পাকিস্তানি সংবাদপত্রগুলি অবশেষে ২০০০ সালে জনগণের দৃষ্টি আকর্ষণ করে রিপোর্টটি ফাঁস করে। হামুদুর রহমান কমিশন রিপোর্টের ভিত্তিতে আরদেশীর কাওসজীর লেখা " জেনারেল আগা মোহাম্মদ ইয়াহিয়া খান - ৪ " শিরোনামের একটি সম্পাদকীয়তে দেখানো হয়েছে যে "তিনজন ব্যক্তি প্রধানত ১৯৭১ সালের শেষের দিকে ক্ষতির জন্য দায়ী ছিলেন।"
মূলত এটা মনে করা হয়েছিল যে, পাকিস্তান সরকার ২০০২ সালে এই রিপোর্টটি প্রকাশ করে এবং এটিকে সর্বজনীন ডোমেইন হিসাবে জনসাধারণের কাছে উপলব্ধ করা হয় যেখানে এটি ইন্টারনেটে বিনামূল্যে ডাউনলোড করা যায়। যাইহোক, এটি একটি "সম্পূরক প্রতিবেদন" বলে জানা গেছে যা দুই বছর পর যুদ্ধবন্দীরা ফিরে আসার পর তৈরি করা হয়েছিল। প্রথম প্রতিবেদনটি কখনও প্রকাশিত হয়নি বা এটি কারও কাছে অ্যাক্সেসযোগ্য নয়।
ফিন (ফ্রিজীয়)
ফোকওয়াল্ডের পুত্র ফিন ছিলেন একজন কিংবদন্তি ফ্রিজিয়ান রাজা। তাঁকে উইডসিথ, বেউলফ এবং ফিনেসবার্গ ফ্র্যাগমেন্টে উল্লেখ করা হয়েছে। হিস্টোরিয়া ব্রিটোনামে তার নাম উল্লেখ করা হয়েছে,যেখানে একজন ফিন, ভিন্ন পিতার অধিকারী কিন্তু সম্ভবত একই নায়কের ভূমিকায় অ্যাংলো-স্যাক্সন রাজকীয় বংশে আবির্ভূত হয়েছে।
সিমাস হেনি (লাইন ১০৮৯ – ১০৯০) দ্বারা অনুবাদিত বেউলফের একটি অনুচ্ছেদে:
স্নরি স্টারলুসন- এর স্কালদস্কাপারমাল- এ ফিন এর হারিয়ে যাওয়া ঐতিহ্যের একটি সম্ভাব্য উল্লেখ পাওয়া যায়। স্নোরি এডগিলস এবং ওনেলার মধ্যে শত্রুতার কথা বলেছেন (যা বেওউলফ -এও দেখা যায়), এবং লিখেছেন যে এডগিলস আলি বা ওনেলা নামে একজন নরওয়েজিয়ান রাজার সাথে যুদ্ধে লিপ্ত ছিল। আলি যুদ্ধে মারা যায়, এবং এডগিলস আলির হেলমেট, যুদ্ধ-শূকর এবং তার ঘোড়া রেভেনকে নিয়ে যায়। যে ডেনিশ নিষ্ঠুর লোক তাকে যুদ্ধে জয়ী হতে সাহায্য করেছিল তারা প্রত্যেকে তিন পাউন্ড সোনা এবং দুই টুকরো বর্ম দাবি করেছিল যাকে কোনো কিছুই ছিদ্র করতে পারে না: হেলমেট যুদ্ধ-শুয়োর এবং মেইলকোট ফিনের ঐতিহ্য । তারা বিখ্যাত আংটি Svíagris ও চেয়েছিল। এডগিলস পারিশ্রমিক অত্যধিক মনে করে তা প্রত্যাখ্যান করেন।
ফিন, ফোডেপাল্ডের ছেলে (যেমন ফোকওয়াল্ড) কেন্টের কিংবদন্তি রাজাদের স্যাক্সন পূর্বপুরুষদের বংশ তালিকায়ও উল্লেখ করা হয়েছে যা হিস্টোরিয়া ব্রিটোনামে প্রদর্শিত হয়েছে। অ্যাংলো-স্যাক্সন ক্রনিকল এবং অ্যাংলিয়ান সংগ্রহে ওয়েসসেক্স এবং বার্নিশিয়ান রাজকীয় বংশপরিচয় এর পরিবর্তে গডউল্ফের রাজকীয় বংশের পুত্র ফিনকে দেখায় এবং ফিন সেই একই অভীষ্ট বীর  ছিল কিনা তা অনিশ্চিত। রিচার্ড নর্থ উল্লেখ করেছেন যে ফোকওয়াল্ডা" fólcvaldi goða (' দেবতাদের হোস্টদের শাসক ') এর প্রথম উপাদানের সাথে অভিন্ন যা ফ্রেয়ারদের জন্য সংরক্ষিত একটি উপাধি"। এছাড়াও তিনি " folkum stýrir ('তিনি জনগণের নেতৃত্ব দেন', Húsdrápa) যেটি ফ্রেয়ার উদযাপন করে" এর সাথে মিল লক্ষ্য করেন।
১৫৮২
বছর 1582 (MDLXXXII) জুলিয়ান ক্যালেন্ডারের সোমবার (লিঙ্কটি পুরো ক্যালেন্ডারটি প্রদর্শন করবে) থেকে শুরু হওয়া একটি সাধারণ বছর এবং শুক্রবার থেকে শুরু হওয়া একটি সাধারণ বছর প্রলেপটিক গ্রেগরীয় ক্যালেন্ডারের (লিঙ্কটি সম্পূর্ণ ক্যালেন্ডার প্রদর্শন করবে)। 1582 (এমডিএলইক্সএক্সআইআই) জুলিয়ান ক্যালেন্ডারের সোমবার থেকে শুরু হয়, সাধারণ যুগের 158 তম বছর (সিই) এবং অন্ন ডোমিনি (এডি) পদে, দ্বিতীয় সহস্রাব্দের 58২ বছর বছর, 16 শতকের 82 তম বছর, এবং 1580 এর দশকের তৃতীয় বছরে। 1582 সালের শুরুতে, গ্রেগরীয় ক্যালেন্ডারটি জুলিয়ান ক্যালেন্ডারের 10 দিন আগে ছিল, যা পূর্বে খ্রিস্টান জাতির সর্বজনীনভাবে গ্রহণযোগ্য ক্যালেন্ডার ছিল। যাইহোক, এই বছর গ্রেগরীয় ক্যালেন্ডার সুইচ শুরু হয়েছিল, যখন ইন্টার গার্ভিসিমামাস নামে পরিচিত পাপল বাছুরটি স্পেন, পর্তুগাল, পোলিশ-লিথুয়ানিয়ান কমনওয়েলথ এবং বর্তমান থেকেই ইতালির বেশিরভাগই গৃহীত গ্রেগরীয় ক্যালেন্ডার তৈরি করেছিল। এই দেশে, বছরটি বৃহস্পতিবার, 4 অক্টোবর পর্যন্ত স্বাভাবিক হিসাবে চলতে থাকে। তবে, পরের দিন শুক্রবার, 15 অক্টোবর (শুক্রবার থেকে শুরু হওয়া একটি সাধারণ বছরের মতো), সেই দেশে (ফ্রান্স দুই মাস পরে, রবিবার, ডিসেম্বর 9ে সোমবার, ২0 ডিসেম্বর)। অন্যান্য দেশ কয়েক দশক ধরে কয়েক দশক ধরে জুলিয়ান ক্যালেন্ডার ব্যবহার করে চলছে। গ্রেগরীয় ক্যালেন্ডার সম্পূর্ণ রূপান্তর 1923 পর্যন্ত সম্পূর্ণরূপে সম্পন্ন করা হয় নি
প্রিয়নাথ বসু
প্রিয়নাথ বসু (জন্ম: ১৮৬৫ - মৃত্যু: ১৯২০) (ইংরেজি: Priyanath Bose) ভারতের সার্কাস জগতের একজন গুরুত্বপূর্ণ ব্যক্তিত্ব এবং গ্রেট বেঙ্গল সার্কাসের প্রতিষ্ঠাতা ।
প্রিয়নাথ বসুর আদি নিবাস বর্তমান পশ্চিমবঙ্গের উত্তর ২৪ পরগণার জাগুলিয়া। তার বাবার নাম মনোমোহন বসু।
কৃতিত্ব
প্রিয়নাথ বসুর গ্রেট বেঙ্গল সার্কাস ১৮৮৭ থেকে ১৯২০ খ্রিষ্টাব্দ অবধি খেলা দেখিয়েছিল । তিনি প্রফেসর বোস নামে খ্যাত ছিলেন । তিনি ছিলেন প্রথম বাঙালি যিনি পিরামিড অ্যাক্ট, জাগলিং অ্যাক্ট, প্যারালাল বার, হরাইজন্টাল বার, ও ঘোড়ায় চড়া খেলায় দক্ষতা অর্জন করেছিলেন । তার সার্কাসে বাঙালি পরিচালক, ক্রীড়াবিদ, অশ্বারোহী, পশু-শিক্ষক এবং বাঙালি মেয়েরাও ঘোড়ায় চড়া, বাঘের খেলা, ট্র্যাপিজের খেলা দেখাতেন । ভারতের প্রথম মহিলা সার্কাস খেলোয়াড় সুশীলাসুন্দরী এবং তার বোন কুমুদিনী এই সার্কাসে খেলা দেখাতেন । বাঙালি মেয়ে মৃণ্ময়ী এখানে হাতির পিঠে বসে বাঘের খেলা দেখাতেন ।
বেলঘর উত্তর ইউনিয়ন
বেলঘর উত্তর বাংলাদেশের কুমিল্লা জেলার অন্তর্গত লালমাই উপজেলার একটি ইউনিয়ন।
অবস্থান ও সীমানা
লালমাই উপজেলার দক্ষিণ-পূর্বাংশে বেলঘর উত্তর ইউনিয়নের অবস্থান। এ ইউনিয়নের পশ্চিমে পেরুল দক্ষিণ ইউনিয়ন, উত্তরে ভুলইন দক্ষিণ ইউনিয়ন, পূর্বে চৌদ্দগ্রাম উপজেলার শ্রীপুর ইউনিয়ন ও শুভপুর ইউনিয়ন, দক্ষিণে বেলঘর দক্ষিণ ইউনিয়ন এবং দক্ষিণ-পশ্চিমে লাকসাম উপজেলার লাকসাম পূর্ব ইউনিয়ন অবস্থিত।
প্রশাসনিক কাঠামো
বেলঘর উত্তর ইউনিয়ন লালমাই উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লালমাই থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
শিক্ষা প্রতিষ্ঠান
এখানে অনেক শিক্ষা প্রতিষ্ঠান রয়েছে এবং মহিলা মাদরাসা এবং মাদরাসা রয়েছে। তার মধ্যে অন্য তম ভালো স্কুল হলো গৈয়রবাঙ্গা প্রাইমারি সরকারি প্রাথমিক বিদ্যালয়,  গৈয়রবাঙ্গা হাই স্কুল এন্ড কলেজ। এই গ্রামে একটি বড় মহিলা মাদ্রারাসা ও আছে। যার নাম ভূশ্চি হাবেবীয়া নূরেনী মাদ্রাসা।এটি ভূশ্চি গ্রামে অবস্থিত। এবং অনেক সরকারি প্রাথমিক বিদ্যালয় আছে।
হাট-বাজার
এখানে কয়েকটি বাজার রয়েছে।যেমনঃবেলঘর বাজার, গৈয়রবাঙ্গা বাজার ইত্যাদি আরও অনেক বাজার রয়েছে।
অস্ট্রালোপিথেকাস বাহরেলগাজালি
অস্ট্রালোপিথেকাস বাহরেলগাজালি হচ্ছে হোমিনিন জীবাশ্ম; যা ১৯৯৫ সালে প্রত্ননৃবিজ্ঞানী মাইকেল বারনেট এর নের্তৃত্বে একটি টিম এটি আবিষ্কার করে। দুইটি জীবাশ্ম বর্ণনা করা হয়েছে:
--শাদের বাহার আল গাজেলের (গাজেলের নদী) পূর্বদিকে ম্যাণ্ডিবুলের টুকরো পাওয়া যায়। এটি করো টরো থেকে ৪৫ কিমি দূরে। মাইকেল বার্নাট ১৯৯৫ সালের জানুয়ারীতে এটিকে আবিষ্কার করেন। এই সাইটটির নাম দেওয়া হয়েছে কেটি-ওয়ান-টু আর জীবাশ্মের নমুনার নাম রাখা হয়েছে কেটি-ওয়ান-টু/এইচওয়ান। এই নমুনার মধ্যে ছিল নিচের দিকের ছেদন দাঁত, শ্বদন্ত ও চারটি পেষণ দাঁত। এইসবকিছুই দন্তথলির মধ্যে আবদ্ধ ছিল।
- ১৯৯৬ সালের জানুয়ারীতে একই এলাকায় উপরের অগ্রপেষণ দাঁত আবিষ্কৃত হয়। এই প্রকরণের নাম দেওয়া হয়েছিল কেটি-ওয়ান-টু/এইচটু।
তৃতীয় জীবাশ্ম হিসেবে ১৯৯৬ সালের ১৬ জানুয়ারী ম্যাক্সিলার টুকরো পাওয়া যায়। কেটি-ওয়ান-টু এর কাছে কেটি-ওয়ান-থ্রি এলাকায়। এর নামকরণ করা হয়েছিল কেটি-ওয়ান-থ্রি-নাইনসিক্স-এইচওয়ান। ১৯৯৭ সালে বৈজ্ঞানিক নিবন্ধে এসংক্রান্ত প্রকাশিত হয়।
সর্বশেষ চতুর্থ জীবাশ্ম খুঁজে পাওয়া যায়, ১৮ জুলাই ২০০০ সালে। এই জীবাশ্মটি পাওয়া যায় কেটি-ওয়ান-থ্রি এর কাছাকাছি কেটি-ওয়ান-ফোর এলাকায়। কেটি-ওয়ান-টু, কেটি-ওয়ান-থ্রি, কেটি-ওয়ান-ফোর, এই সবগুলো সাইট একই এলাকায় হওয়ায় সম্ভাবনাময় জীবাশ্ম হিসেবে এটি আজো গুরুত্বপূর্ণ হয়ে আছে। ৪র্থ জীবাশ্মটি ছিল ম্যান্ডিবুলারের টুকরো।​
অস্ট্রালোপিথেকাস বাহরেলগাজালি এর বয়স বেরিলিয়াম-নির্ভর তেজস্ক্রিয় ডেটিং এর মাধ্যমে করা হয়। এর ফলে এর বয়স নির্ধারণ করা হয় ৩৬ লক্ষ বছর।
এই এলাকাসমুহ পূর্ব আফ্রিকার গ্রেট রিফ্য উপত্যকা থেকে দূরে অবস্থিত। এই উপত্যকা মানব বিবর্তনের শৈশবকাল হিসেবে পরিচিত।( কেটি-ওয়ান-টু/এইচওয়ান জীবাশ্মের নমুনাকে বার্নেট তার বন্ধু আবেল ব্রিলানসিউয়ের স্মৃতি হিসেবে আবেল নামকরণ করেন)।
কেটু-ওয়ানটু/এইচওয়ান ম্যাণ্ডিবুলের অস্ট্রালোপিথেকাস আফারেন্সিস এর ন্যায় সমরুপ দন্তবিন্যাস আছে। যার জন্য গবেষক উইলিয়াম কিমবেল এই মর্মে বিতর্ক করেছেন যে আবেল কোনো ভিন্ন প্রজাতি নয় বরং অঃ আফারেন্সিস এরই একটি প্রকরণ। ১৯৯৬ সালে ব্রুনেট ও তার টিম এই নমুনাকে অঃ বাহরেলগাজাইল এর বলে পুনঃশ্রেণিবিন্যাস করে। এই শ্রেণিবিন্যাসকে বাস্তবায়ন করা কঠিন ছিল কারণ তা আইসিজেডএন এর সংজ্ঞার সাথে বিরোধী ছিল। অঃ বাহরেলগাজাইল স্বতন্ত্র; কারণ এটা একমাত্র অস্ট্রালোপিথেসিন জীবাশ্ম; যা মধ্য আফ্রিকায় পাওয়া গিয়েছিল। এথেকে প্রমাণিত হয়; শুধুমাত্র পূর্ব ও উত্তর আফ্রিকায় নয়; বরং প্রাক হোমিনিন প্রজাতি আরো অনেক জায়গায় বিবর্তিত হয়েছিল।
আবেল (হোমিনিড)
আবেল (KT-12/H1) হচ্ছে অস্ট্রালোপিথেকাস বাহেরালগাজাইলএর জীবাশ্মের আবিষ্কৃত একমাত্র নমুনা; যার আলাদা করে নামকরণ করা হয়েছিল। আবেলকে ১৯৯৫ সালে প্রত্ননৃতত্ত্ববিদ মাইকেল বার্নেট কানিম রাজ্যের শাদে আবিষ্কার করেন। বার্নেট ম্যালেরিয়ায় আক্রান্ত তার বন্ধু আবেল ব্রিলানকিউয়ের নামে এই জীবাশ্মের নাম "আবেল" রাখেন।
আবেল জীবাশ্মটি শুধুমাত্র একটি চোয়ালের অংশ; যা থেকে অস্ট্রালোপিথেকাস বাহেরালগাজাইল সম্বন্ধে খুব কম তথ্যই পাওয়া গিয়েছে।​
স্বল্প সংখ্যক দাঁত থেকে নিশ্চিত হওয়া গিয়েছে এটি অস্ট্রালোপিথেকাস গণেরই অংশ।​
পাখনামাথা হাতুড়ি হাঙ্গর
পাখনামাথা হাতুড়ি হাঙ্গর (বৈজ্ঞানিক নাম:Eusphyra blochii) (winghead shark) হচ্ছে Sphyrnidae পরিবারের এক প্রজাতির হাঙ্গর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
১৫৮৩
১৫৮৩ গ্রেগরীয় বর্ষপঞ্জির একটি সাধারণ বছর।
গাইয়া অনুসিদ্ধান্ত
গাইয়া অনুসিদ্ধান্ত একটি প্রস্তাবনা যেখানে বলা আছে, প্রতিটি জীব তাদের পরিপার্শ্বের সাথে এমনভাবে ক্রিয়াশীল যাতে করে পৃথিবীর সমস্তটাই একটা স্বনিয়ন্ত্রিত জটিল ব্যবস্থায় পরিণত হয়, এই ব্যবস্থাটি আবার পৃথিবীকে জীবনধারণের উপযোগী করে তোলে। অন্য কথায়, পৃথিবী নিজেই একটি জীবন্ত সত্তা। এই প্রস্তাবনা উপস্থাপন করেন বিজ্ঞানী জেমস লাভলক ১৯৭২ সালে এবং অণুজীববিজ্ঞানী লিন মারগুলিস ১৯৭৪ সালে তত্ত্বটি সমর্থন করেন।
right|thumb|গ্রিক পুরাণের ভূ-মাতা [[গাইয়া দেবী: এঁর নাম অনুসারে গাইয়া অনুসিদ্ধান্ত প্রস্তাবনা করা হয়]]
ইতিহাস
পৃথিবী একটি জীবন্ত সত্তা এটা প্রায় ৪০০ খৃস্টপূর্বাব্দে প্লেটোর কাছ থেকে পাওয়া ধারণা। নাসায় কর্মরত ব্রিটিশ বিজ্ঞানী জেমস লাভলক তত্ত্বটিকে পুনরায় আলোচনায় আনেন। তিনি পৃথিবীর বায়ুমণ্ডল বিশ্লেষণের সময় লক্ষ্য করলেন যে, আমাদের বায়ুমণ্ডল ভূ-রাসায়নিক প্রক্রিয়ায় তার সাম্যাবস্থা বজায় রাখে। এতে এর জীবকূল জীবন ধারণ করে। আবার জীবকূল জীবনধারণ করে বলেই এই সাম্যাবস্থাটি বজায় থাকে। যেমন, বাতাসের অক্সিজেন মাত্রা ঠিক রাখতে উদ্ভিদের অবদানের কথা বলা যায়। কাজেই তিনি বলেন, পার্থিব জৈব আর ভৌত প্রক্রিয়াগুলো এমন অবস্থা তৈরি করে এবং নিয়ন্ত্রণ করে যা জীবনের অব্যাহত অস্তিত্বের জন্যই সহায়ক।
প্রাসঙ্গিকতা
লাভলকের এই অনুসিদ্ধান্তটি এখন প্রাসঙ্গিক এই কারণে যে, মানবসৃষ্ট কিছু পরিবর্তনের কারণে আমাদের আবহাওয়া, পরিবেশ, খাদ্য ব্যবস্থা এবং স্বাস্থ্য হুমকির সম্মুখীন। গ্রিন হাউস প্রতিক্রিয়ার ফলে পৃথিবী হয়তো একদিন বসবাসের অনুপযোগী হয়ে পড়বে। এই ব্যাপারটি গাইয়া তত্ত্বের মাধ্যমে খুব ভালোভাবে ব্যাখ্যা করা যেতে পারে।
রাফায়েল নাদাল
রাফায়েল নাদাল পেরেরা (একজন স্প্যানীয় পেশাদার টেনিস খেলোয়াড়। তিনি বর্তমানে বিশ্ব র‍্যাঙ্কিংয়ে ২নংয়ে অবস্থান করছেন। এছাড়া, অ্যাসোসিয়েশন অব টেনিস প্রফেশনালস (এটিপি) দ্বারা পরিচালিত এই র‍্যাঙ্কিংয়ে তিনি ২০৯ সপ্তাহ ১ নংয়ে অবস্থান করেছেন এবং ১ নং হিসেবে বছর শেষ করেছেন পাঁচবার। নাদাল ২২টি গ্র্যান্ড স্ল্যাম পুরুষ একক শিরোপা জিতেছেন, যা ইতিহাসে সবচেয়ে বেশি। তিনি ৯২টি এটিপি একক শিরোপা জিতেছেন, যার মধ্যে রেকর্ড ১৪টি ফ্রেঞ্চ ওপেন শিরোপা এবং ৩৬টি মাস্টার্স শিরোপাসহ ৬২টি ক্লে কোর্টে অর্জন। ক্লেতে তার টানা ৮১টি জয় উন্মুক্ত যুগে এক পৃষ্ঠতলে দীর্ঘতম জয়ের ধারা।
নাদাল এটিপি ট্যুরের ইতিহাসের সবচেয়ে সফল কিশোরদের একজন। তিনি তার ২০তম জন্মদিনের আগে বিশ্ব র‍্যাঙ্কিংয়ে ২ নম্বরে পৌঁছেছিলেন এবং ১৬টি শিরোপা জিতেছিলেন, যার মধ্যে তার প্রথম ফ্রেঞ্চ ওপেন এবং ছয়টি মাস্টার্স টুর্নামেন্ট উল্লেখযোগ্য। নাদাল ২০০৮ সালে একটি ঐতিহাসিক উইম্বলডন ফাইনালে তার প্রতিদ্বন্দ্বী ও দীর্ঘদিনের শীর্ষস্থানীয় খেলোয়াড় রজার ফেদেরারের বিপক্ষে মাটির বাইরে প্রথম বড় জয়ের পর প্রথমবারের মতো ১ নং হন। সেই বছর বেইজিংয়ে একক বিভাগে তিনি একটি অলিম্পিক স্বর্ণপদকও জিতেছিলেন। ২০১০ সালে ইউএস ওপেনের ফাইনালে নোভাক জোকোভিচকে পরাজিত করার পর তৎকালীন ২৪ বছর বয়সী নাদাল উন্মুক্ত যুগের সর্বকনিষ্ঠ ব্যক্তি হিসেবে ক্যারিয়ার গ্র্যান্ড স্ল্যাম অর্জন করেছিলেন এবং একই বছরে তিনটি ভিন্ন পৃষ্ঠতলে (হার্ড, ঘাস এবং ক্লে) তিনটি মেজর জয়ী প্রথম ব্যক্তি হয়েছিলেন। তার অলিম্পিক স্বর্ণপদককে বিবেচনা করলে তিনি একক খেলোয়াড়দের মধ্যে ক্যারিয়ার গোল্ডেন স্ল্যাম সম্পন্ন করা মাত্র দুজন পুরুষের একজন (অন্যজন হলেন আন্দ্রে আগাসি)। ২০০৫ সাল থেকে ২০১৭ সাল পর্যন্ত নাদালের প্রশিক্ষক ছিলেন তার চাচা টনি নাদাল।
২০১০ সাল থেকে নাদাল ফ্রেঞ্চ ওপেনে আধিপত্য বজায় রেখেছেন। তিনি পরপর অন্তত চারটি শিরোপা দুবার জিতেছেন। একই সময়ে তিনি আরও তিনটি ইউএস ওপেন শিরোপা এবং আরেকটি অস্ট্রেলিয়ান ওপেন শিরোপা জিতেছেন। ২০২২ অস্ট্রেলিয়ান ওপেনে তিনি পুরুষদের এককে সর্বাধিক মেজর শিরোপা জয়ের জোকোভিচ এবং ফেদেরারের রেকর্ড ছাড়িয়ে যান, একই সাথে তিনি ডাবল ক্যারিয়ার গ্র্যান্ড স্লামও সম্পন্ন করেন।
বিগ থ্রির একমাত্র বাঁহাতি সদস্য নাদাল। তার প্রধান শক্তিগুলোর মধ্যে একটি হল তার ফোরহ্যান্ড, যা তিনি নিয়মিতভাবে দুরূহ কোণে অত্যন্ত ভারী টপস্পিন দিয়ে আঘাত করেন। তিনি সার্ভ ব্রেক করায় সেরাদের একজন। রিটার্ন গেম, রিটার্ন পয়েন্ট, এবং ব্রেক পয়েন্ট জিতায় নাদালকে নিয়মিতভাবে ট্যুরের অগ্রগামীদের একজন হিসেবে দেখা যায়। নাদাল পাঁচবার স্টেফান এডবার্গ স্পোর্টসম্যানশিপ অ্যাওয়ার্ড জিতেছেন, এবং ২০১১ এবং ২০২১ সালে লরিয়াস ওয়ার্ল্ড স্পোর্টসম্যান অফ দ্য ইয়ার ছিলেন। স্পেনকে প্রতিনিধিত্ব করে তিনি একক এবং দ্বৈত উভয় বিভাগেই একটি করে অলিম্পিক স্বর্ণপদক অর্জন করেছেন এবং পাঁচটি ডেভিস কাপ শিরোপা জিতেছেন। নাদাল মায়োর্কায় একটি টেনিস একাডেমিও খুলেছেন এবং তিনি একজন সক্রিয় জনহিতৈষী। নাদাল এবং ফেদেরার চিরপ্রতিদ্বন্দ্বী হলেও তারা ভাল বন্ধু, ফেদেরার তার শেষ ম্যাচ খেলার জন্য নাদাল কেই বেছে নেন,ডাবলস পার্টনারস হিসেবে।নাদাল মানসিক ভাবে সবচেয়ে সেরা খেলোয়াড় হিসেবে পরিচিত। পুরো ক্যারিয়ার এ তিনি একটি র্্যাকেট ও ভাংগেন নি।
প্রারম্ভিক জীবন
রাফায়েল নাদাল পেরেরা স্পেনের বালেয়ারিক দ্বীপপুঞ্জের মায়োর্কা দ্বীপের মানাকোর নামের একটি শহরে ৩ জুন ১৯৮৬ সালে জন্মগ্রহণ করেছিলেন। তার বাবার নাম সেবাস্তিয়ান নাদাল হোমার এবং মায়ের নাম অ্যানা মারিয়া পেরেরা ফেমেনিয়াস। তার বাবা একজন ব্যবসায়ী যিনি একটি বীমা কোম্পানি, ভিদ্রেস মায়োর্কা নামের কাচ এবং জানালার কোম্পানি এবং সা পুন্তা নামের রেস্তোরাঁর মালিক। রাফায়েলের একজন ছোট বোন আছে যার নাম মারিয়া ইসাবেল। তার চাচা মিগুয়েল আনহেল নাদাল একজন অবসরপ্রাপ্ত পেশাদার ফুটবলার, যিনি আরসিডি মায়োর্কা, এফসি বার্সেলোনা এবং স্পেনের জাতীয় দলের হয়ে খেলেছেন। রাফায়েল ছোটবেলায় বার্সেলোনার স্ট্রাইকার রোনালদোকে আদর্শ হিসেবে অনুসরণ করতেন এবং তার চাচার মাধ্যমে বার্সেলোনার ড্রেসিংরুমে প্রবেশ করে ব্রাজিলিয়ানের সাথে একটি ছবি তুলেছিলেন। রাফায়েলের ভেতরের প্রাকৃতিক প্রতিভাকে চিনতে পেরে তার আরেক চাচা টনি নাদাল, যিনি একজন টেনিস কোচ, তাঁকে টেনিস খেলার সাথে পরিচয় করিয়েছিলেন যখন তার বয়স তিন বছর ছিল।
১২ বছর বয়সে নাদাল তার বয়সের গ্রুপে স্প্যানিশ এবং ইউরোপীয় টেনিস শিরোপা জিতেছিলেন। তখন তিনি একই সাথে ফুটবলও খেলছিলেন। নাদালের বাবা তাঁকে ফুটবল এবং টেনিসের মধ্যে যেকোনো একটিকে বেছে নিতে জোর করেন যাতে তার স্কুলের পড়াশোনা সম্পূর্ণরূপে খারাপ না হয়ে যায়। নাদাল বলেছেন: "আমি টেনিস বেছে নিয়েছিলাম। সাথে সাথে ফুটবল বন্ধ করতে হয়েছিল।"
তার বয়স যখন ১৪ বছর স্প্যানিশ টেনিস ফেডারেশন নাদালকে মায়োর্কা ছেড়ে বার্সেলোনায় এসে তার টেনিস প্রশিক্ষণ চালিয়ে যাওয়ার জন্য অনুরোধ করেছিল। তার পরিবার এই অনুরোধ প্রত্যাখ্যান করেছিল। এর আংশিক কারণ তারা উদ্বিগ্ন ছিলেন যে তার পড়াশোনার ক্ষতি হবে, কিন্তু এছাড়াও টনি বলেছিল যে "আমি বিশ্বাস করতে চাই না যে একজন ভাল ক্রীড়াবিদ হওয়ার জন্য আপনাকে আমেরিকা বা অন্য জায়গায় যেতে হবে৷ আপনি এটি নিজের বাড়ি থেকে করতে পারেন।" বাড়িতে থাকার সিদ্ধান্তের মানে ছিল ফেডারেশন থেকে কম আর্থিক সহায়তা প্রাপ্তি; এর পরিবর্তে নাদালের বাবা খরচ বহন করেন। ২০০১ সালের মে মাসে তিনি একটি ক্লে-কোর্ট প্রদর্শনী ম্যাচে প্রাক্তন গ্র্যান্ড স্ল্যাম টুর্নামেন্ট বিজয়ী প্যাট ক্যাশকে পরাজিত করেন।
২০০১–২০০৪: প্রাথমিক ক্যারিয়ার এবং ডেভিস কাপ শিরোপা
নাদাল ১৫ বছর বয়সে পেশাদার হিসেবে খেলা শুরু করেন এবং আইটিএফ জুনিয়র সার্কিটে দুটি ইভেন্টে অংশগ্রহণ করেন। ২৯ এপ্রিল ২০০২ সালে প্যারাগুয়ের রামন দেলগাদোকে পরাজিত করে বিশ্বের ৭৬২ নং নাদাল ১৫ বছর ১০ মাস বয়সে তার প্রথম এটিপি ম্যাচ জিতেছিলেন। তিনি উন্মুক্ত যুগে ১৬ বছর বয়সের আগে এই মাইলফলক ছোঁয়া নবম খেলোয়াড় ছিলেন।
২০০১ সালে নাদাল চ্যালেঞ্জার সিরিজের একক ম্যাচে ১-১ রেকর্ড নিয়ে এবং কোনো শিরোপা বা ফাইনালে উপস্থিতি না নিয়েই বছরটি শেষ করেন। তিনি কোনো দ্বৈত চ্যালেঞ্জার্স ইভেন্টে অংশ নেননি। আইটিএফ ফিউচারে নাদালের রেকর্ড একক ম্যাচে ৭-৫ এবং দ্বৈত ম্যাচে ১-২ ছিল এবং কোন শিরোপা বা ফাইনালে উপস্থিতি ছিল না।
২০০২ সালে ১৬ বছর বয়সী নাদাল উইম্বলডনে ছেলেদের একক টুর্নামেন্টের সেমিফাইনালে পৌঁছেছিলেন যা তার প্রথম আইটিএফ জুনিয়র ইভেন্ট ছিল। একই বছরে, তিনি আইটিএফ জুনিয়র সার্কিটে তার দ্বিতীয় এবং সর্বশেষ উপস্থিতিতে জুনিয়র ডেভিস কাপের ফাইনালে স্পেনের হয়ে মার্কিন যুক্তরাষ্ট্রকে পরাজিত করতে সাহায্য করেছিলেন। ২০০২ সালে চ্যালেঞ্জার লেভেলের একক ম্যাচে নাদালের রেকর্ড ছিল ৪-২ এবং শিরোপাবিহীন কাটিয়েছিলেন। তিনি কোনো দ্বৈত চ্যালেঞ্জার্স ইভেন্টে অংশ নেননি। নাদাল একক ম্যাচে ৪০-৯ এবং দ্বৈত ম্যাচে ১০-৯ ফিউচারস রেকর্ড নিয়ে বছরটি শেষ করেন। তিনি এই পর্যায়ে ৬টি একক টুর্নামেন্ট জিতেছিলেন যা মধ্যে ৫টি ক্লে কোর্টে এবং ১টি হার্ড কোর্টে। তিনি কোনো দ্বৈত টুর্নামেন্টের ফাইনালে উঠতে পারেননি।
এপ্রিলের শেষে নাদাল একজন ওয়াইল্ডকার্ড হিসাবে ক্লে-কোর্টে অনুষ্ঠিত মায়োর্কা ওপেনেও প্রবেশ করেন যেখানে তিনি একক এবং দ্বৈত উভয় বিভাগেই অংশগ্রহণ করেছিলেন। এই ওপেনটি এটিপি আন্তর্জাতিক সিরিজের অংশ ছিল। এককে, নাদাল রাউন্ড অফ ৩২-এ রামন দেলগাদোকে পরাজিত করে তার প্রথম এটিপি ম্যাচ জিতেছিলেন। তারপর তিনি রাউন্ড অফ ১৬-এ অলিভিয়ের রোচাসের কাছে পরাজিত হন। দ্বৈতে, নাদাল এবং তার সঙ্গী, বার্তোলোমে সালভা ভিদাল, প্রথম রাউন্ডে ডেভিড অ্যাডামস এবং সাইমন অ্যাসপেলিনের কাছে পরাজিত হন।
২০০৩ সালে নাদাল দুটি চ্যালেঞ্জার শিরোপা জিতেছিলেন এবং ৪৯ নম্বর র‍্যাংকে বছর শেষ করেন। তিনি এটিপি বছরের সেরা নবাগত পুরস্কার জিতেছিলেন। ২০০৩ সালে তার উইম্বলডন অভিষেকে ১৯৮৪ সালে বরিস বেকারের পর তিনি সর্বকনিষ্ঠ ব্যক্তি হিসেবে তৃতীয় রাউন্ডে পৌঁছান। উইম্বলডনের পর নাদাল বোশটাডে অংশগ্রহণ করেন যেখানে তিনি কোয়ার্টার ফাইনালে নিকোলাস ল্যাপেন্টির কাছে পরাজিত হন এবং স্টুটগার্টে রাউন্ড অফ ৩২-এ তিনি ফার্নান্দো গঞ্জালেজের কাছে হেরে যান। অবশেষে, কার্লোস ময়ার কাছে উমাগের সেমিফাইনাল হারেন।
আরও দুটি চ্যালেঞ্জার পর্যায়ের ইভেন্ট খেলার পর, যেগুলো তার ক্যারিয়ারের শেষ চ্যালেঞ্জার টুর্নামেন্ট ছিলো, নাদাল তার ২০০৩ সালের যাত্রা এটিপি ইভেন্টে তিনটি প্রথম রাউন্ড হারের মাধ্যমে শেষ করেছিলেন। নাদাল ২০০৩ সালে সাতটি দ্বৈত টুর্নামেন্টেও প্রতিদ্বন্দ্বিতা করেন এবং উমাগে অনুষ্ঠিত ক্লে-কোর্ট টুর্নামেন্ট ক্রোয়েশিয়া ওপেনে তার প্রথম এটিপি শিরোপা (ডাবল বা একক) জিতেছিলেন, যেখানে তিনি অ্যালেক্স লোপেজ মরনের সাথে দলবদ্ধ হয়ে ফাইনালে টড পেরি এবং থমাস শিমাদাকে সোজা সেটে পরাজিত করেছিলেন।